ที่ตั้ง : สุดซอยเจิมจอมพล 22 ศรีราชา ที่จอดหาเอาตามในซอย แต่ซอยแคบมากๆๆๆ

บรรยากาศ : มีสามโซน ติดริมทะเล ติดริมคลอง และในบ้าน ริมทะเลนี่ลมโกรกเย็นสบาย แต่ฝนตกก็คงยับเยินทีเดียวเนื่องจากเป็นเพิงๆ ที่หลังคาเป็นผ้าใบเก่าๆ

อาหาร : ซีฟู้ดคุณภาพสดสุดๆๆๆ สดมว๊ากกก ราคาไม่แรงเลย รออาหารไม่นานมาก ทั้งๆที่คนเยอะ ใครอยากลองอาหารทะเลสดๆย่านศรีราชาขอให้มาที่นี่ ไม่ผิดหวัง

เครื่องดื่ม : น้ำอัดลม เหล้า เบียร์มีหมด

ราคา : ไม่แพงเลยเมื่อเทียบปริมาณและคุณภาพ เช่น ปูม้านึ่งโลละ 550 มี 4-5 ตัวได้ ได้ปูก้ามโตจริงๆ วันนี้สั่ง 4 อย่าง มีปูม้านึ่ง 1 โล ปลาอินทรีทอดน้ำปลา กุ้งทอดน้ำปลา หมึกต้มน้ำดำ ข้าวเปล่าสองจาน น้ำเปล่า 1 ขวด น้ำแข็ง 1 ถัง สนนราคา 1,360 ไม่แพงเลยจริงๆ

สั่งเถอะนะ : ปูม้านึ่ง กุ้งทอดน้ำปลา ปลาอินารีทอดน้ำปลา หมึกต้มน้ำดำ(จรกาลงสรง)

มาอีกมั้ย? : อีกหนึ่งตัวเลือกในชลบุรี นอกจากบางแสน แต่ปรับปรุงบริการด่วนๆ พนักงานน้อยเกินไปไม่เพียงพอ แถมพนักงานบางคนยังอู้งาน กว่าจะเก็บโต๊ะให้ลูกค้าที่มาใหม่ พูดก็ไม่รู้เรื่อง (เป็นพม่า) ยิ่งช่วงเวลาเร่งด่วนนี่ลูกค้าต้องเดินหยิบจานหยอบน้ำจิ้มกันเอง ขอตัดคะแนนเรื่องบริการละกัน